Kuru vārdu šajā teikumā pārtulkot ir visgrūtāk?
Pārtulkot „know” ir viegli.
„Pep rally” daudzās valodās un kultūrās nav tiešas atbilsmes,
bet to var pārtulkot aptuveni.
Taču sarežģītākais vārds tur patiesībā ir viens no mazākajiem: „you”.
Lai cik tas nešķistu vienkāršs,
precīzi pārtulkot „you” bieži vien ir neiespējami,
nezinot daudz vairāk par gadījumu, kad tas lietots.
Iesākumam, cik labi pazīsti cilvēku, ar ko runā.
Daudzās kultūrās ir dažādi formāluma līmeņi.
Tuvs draugs,
kāds daudz vecāks vai jaunāks cilvēks,
svešinieks,
priekšnieks.
Tie visi var būt mazliet atšķirīgi „you”.
Daudzās valodās vietniekvārds ataino šīs atšķirības
ar ko tādu, ko sauc par T—V šķīrumu.
Franču valodā, piemēram,
runājot ar draugu skolā, teiktu „tu”,
bet uzrunājot skolotāju — „vous”.
Pat angļu valodā reiz bija kas līdzīgs
Atceries veclaicīgo „thou”?
Ironiskā kārtā, tas bija neformālais vietniekvārds
cilvēkiem, ar ko esi tuvs,
kamēr „you” bija formālā un pieklājīgā versija.
Šīs šķīrums zuda,
angļiem nolemjot vienmēr būt pieklājīgiem.
Taču ar to nebeidzas „you” pārtulkošanas grūtības.
Piemēram, hausu un koranu valodās
„you” forma atkarīga no klausītāja dzimuma.
Daudzās citās, tas atkarīgs no tā, vai viņš ir viens vai viņi ir vairāki,
piemēram, vācu „Du” vai „ihr” gadījumā.
Pat angļu valodā
dažos dialektos tāpat izmanto vārdus „y'all” vai „youse”.
Dažas daudzskaitļa formas, piemēram, franču „vous”
un krievu „Вы”
attiecina arī uz vienu cilvēku,
lai parādītu, ka uzrunājamais ir īpaši svarīgs,
gluži kā karaliskais „we”.
Un dažās valodās ir pat noteikta forma
tieši divu cilvēku uzrunāšanai,
piemēram, slovēņu „vidva”.
Ja tas vēl nav gana sarežģīti,
formālums, skaitlis un dzimums var parādīties vienlaikus.
Spāņu valodā „tu” ir abu dzimumu neformālais vienskaitlinieks,
„usted” ir abu dzimumu formālais vienskaitlinieks,
„vosotros” ir vīriešu dzimtes neformālais daudzskaitlinieks,
„vosotras” ir sieviešu dzimtes neformālais daudzskaitlinieks
un „ustedes” ir abu dzimumu formālais daudzskaitlinieks.
(Nopūta)
Pēc tā visa būs atvieglojums,
ka dažās valodās otrās personas vietniekvārdu bieži vien neiekļauj.
Rumāņu un portugāļu valodā
vietniekvārdu teikumos var izlaist,
jo tas skaidri noprotams pēc darbības vārdu locījumiem.
Korejiešu, taizemiešu un ķīniešu valodās
vietniekvārdus var izlaist bez nekādām gramatiskām norādēm.
Runātāji bieži vien labprātāk
vietniekvārdu minēšanu pēc konteksta atstāj klausītāju ziņā
nekā izvēlas nepareizo un riskē tikt uztverti kā nepieklājīgi.
Tā ka, ja kādreiz strādā par tulkotāju
un sastopies ar šādu teikumu bez nekāda konteksta:
„You and you, no, not you,
you, your job is to translate 'you' for yourselves” ...
Lai veicas.
Un brīvprātīgo kopienai, kas šo video pārtulkos
daudzās valodās:
Piedodiet!